თონგლუნ სისულითი

თონგლუნ სისულითი (; დ. 10 ნოემბერი, 1945) —  ლაოსელი ისტორიკოსი და პოლიტიკოსი, ლაოსის სახალხო რევოლუციური პარტიის გენერალური მდივანი 2015 წლის 20 იანვრიდან. 2021

თონგლუნი დაიბადა და განათლება მიიღო ჰუაფანის პროვინციაში, შემდეგ განათლება მიიღო ლენინგრადსა და მოსკოვში, საბჭოთა კავშირი. ლაოსის სამოქალაქო ომის დროს იგი მხარს უჭერდა პათეტ-ლაოს (ლაოს სახალხო განმათავისუფლებელი არმია), როგორც მასწავლებელი.1987 წელს იგი გახდა საგარეო საქმეთა მინისტრის მოადგილე, აღნიშნული თანამდებობა ეკავა 1992 წლამდე, შემდეგ მსახურობდა სხვადასხვა თანამდებობაზე მთავრობაში. 2001 წელს იგი გახდა ლაოსის პრემიერ-მინისტრის მოადგილე, შემდეგ საგარეო საქმეთა მინისტრი 2006 წელს. ვიენტიანში აშშ-ს საელჩო მას მოიხსენიებდა, როგორც „ზომიერი“, თონგლუნი დაეხმარა ლაოს-ამერიკის შეერთებული შტატების ურთიერთობების გაუმჯობესებას, რასაც 2009 წელს მიესალმა სენატორი ჯიმ უები და 2010 წელს ჰილარი კლინტონი. ასევე გააუმჯობესა ლაოსის ურთიერთობა ჩინეთთან და ვიეტნამთან. 2016 წელს იგი გახდა ლაოსის პრემიერ-მინისტრი, სადაც მან ანტიკორუფციული კამპანია ჩაატარა. შემდეგ იგი გახდა ლაოსის სახალხო რევოლუციური პარტიის გენერალური მდივანი და ქვეყნის პრეზიდენტი 2021 წელს.

ადრეული ცხოვრება და განათლება
თონგლუნ სისულითი დაიბადა 1945 წლის 10 ნოემბერს ლაოსის პროვინცია ჰუაფანში, როდესაც ქვეყანა საფრანგეთის კონტროლის ქვეშ იყო. 1962-1969 წლებში იგი სწავლობდა ნეო ლაო ჰაკ სატის პედაგოგიურ კოლეჯში ჰუაფანში. შემდეგ განათლება საბჭოთა კავშირსა და ვიეტნამში მიიღო. სკოლის დამთავრების შემდეგ მიიღო ისტორიაში და ხელოვნებაში ფილოსოფიის დოქტორის მაგისტრის ხარისხი. 1973 წლიდან 1978 წლამდე თონგლოუნი სწავლობდა ენათმეცნიერებისა და ლიტერატურის სამაგისტრო პროგრამაზე ლენინგრადის გერზენის პედაგოგიურ ინსტიტუტში, საბჭოთა კავშირი. შემდეგ 1981 წლიდან 1984 წლამდე სწავლობდა მოსკოვის სოციალურ მეცნიერებათა აკადემიაში საერთაშორისო ურთიერთობების ისტორიის დოქტორანტურის პროგრამაზე.

პედაგოგიური კარიერა
ლაოსის სამოქალაქო ომის დროს თონგლუნი მსახურობდა პათეტ-ლაოში მასწავლებლად. 1967 წლიდან 1969 წლამდე თონგლუნი მსახურობდა ნეო ლაო ჰაკ სატის საგანმანათლებლო განყოფილებაში, როგორც უფროსი წევრი, შემდეგ კი 1969 წელს გახდა ნეო ლაო ჰაკ სატის წარმომადგენლის ოფისის წევრი ჰანოიში, ჩრდილოეთი ვიეტნამი.  1975 წელს კომუნისტების მიერ ვიენტიანის ხელში ჩაგდების შემდეგ იგი დაბრუნდა და 1978 წლიდან 1979 წლამდე მსახურობდა ლექტორად ლაოსის ეროვნულ უნივერსიტეტში. იგი ასევე ხელმძღვანელობდა უნივერსიტეტში რუსული ენის პროგრამას.

პოლიტიკური კარიერა
მთავრობაში მუშაობის პერიოდში იგი მრავალ თანამდებობაზე მუშაობდა. იყო საგარეო საქმეთა მინისტრის მოადგილე 1987-1992 წლებში, შრომისა და სოციალური დაცვის მინისტრი 1993-1997 წლებში და ეროვნული ასამბლეის წევრი 1998-2000 წლებში. 2001 წლის 27 მარტს იგი გახდა ვიცე-პრემიერი და სახელმწიფო დაგეგმარების კომიტეტის პრეზიდენტი."Laos new cabinet lineup", Asian Political News, April 2, 2001. იგი პარალელურად დაინიშნა საგარეო საქმეთა მინისტრად, 2006 წლის 8 ივნისს, შეცვალა სომსავატ ლენგსავადი. თონგლუნი 2016 წლის 23 იანვარს აირჩიეს ლაოსის პრემიერ-მინისტრად პარტიის მეათე კონგრესზე.

2016-2021 წლებში ეკავა ქვეყნის პრემიერ-მინისტრის თანამდებობა, ხოლო 2021 წლის 15 იანვრიდან დღემდე არის ქვეყნის პრეზიდენტი.

პირადი ცხოვრება
თონგლუნ სისულითი დაქორწინებულია ნალი სისულითზე (დაიბადა 1947 წელს). წყვილს სამი შვილი ჰყავს. ორი ვაჟი და ერთი ქალიშვილი. თონგლუნის ქალიშვილი მუკდავანი ამჟამად არის ლაოსის საგარეო საქმეთა სამინისტროს საერთაშორისო ორგანიზაციის დეპარტამენტის გენერალური დირექტორის მოადგილე.

ლაოსის გარდა ფლობს ვიეტნამურ, რუსულ და ინგლისურ ენებს.

რესურსები ინტერნეტში
World Economic forum biography
United Nations biography

სქოლიო

კატეგორია:ლაოსის პრემიერ-მინისტრები
კატეგორია:ლაოსის პრეზიდენტები
კატეგორია:ცოცხალი ადამიანები